Ericu950/Stoicheia-meter-silver huggingface dataset:
εἰ δέ , ὥσπερ Πολύβιος ἐν τῇ δευτέρᾳ βίβλῳ περὶ τῶν τότε τὴν Ῥωμαιων πόλιν καταλαβόντων ἱστόρηκε Κελτῶν , ἀληθές ἐστιν , ὅτι προσπεσούσης αὐτοῖς ἀγγελίας φθείρεσθαι τὰ οἴκοι ὑπὸ τῶν προσοίκων βαρβάρων ἐμβεβληκότων εἰς τὴν χώραν καὶ κρατούντων ἀνεχώρησαν εἰρήνην θέμενοι πρὸς τὸν Κάμιλλον , οὐ δ ἀμφισβήτησις ἔστι πρὸς τὴν Τύχην ὡς οὐχὶ τῆς σωτηρίας αἰτία κατέστη περισπάσασα τοὺς πολεμίους , μᾶλλον δ ἀποσπάσασα τῆς Ῥώμης ἀπροσδοκήτως .
ἀλλὰ τί δεῖ περὶ ταῦτα διατρίβειν , ἃ σαφὲς οὐδὲν οὐ δ ὡρισμένον ἔχει τῷ καὶ τὰ πράγματα συγχυθῆναι τῶν Ῥωμαίων καὶ διαφθαρῆναι τοὺς ἐπ αὐτῶν ὑπομνηματισμούς , ὡς Λίβιος ἱστόρηκε ;
τὰ γὰρ ὕστερον μᾶλλον ὄντα δῆλα καὶ καταφανῆ δεικνύει τὴν τῆς Τύχης εὐμένειαν , ᾗ ἔγωγε τίθεμαι καὶ τὴν Ἀλεξάνδρου τελευτήν , ἀνδρὸς εὐτυχήμασι μεγάλοις καὶ κατορθώμασι λαμπροῖς ὑπὸ θάρσους ἀμάχου καὶ φρονήματος ὥσπερ ἄστρου φερομένου καὶ διᾴττοντος ἐπὶ δυσμὰς ἐξ ἀνατολῶν καὶ βάλλοντος ἤδη τὰς τῶν ὅπλων αὐγὰς εἰς τὴν Ἰταλίαν , ὡς πρόφασις μὲν ἦν αὐτῷ τῆς στρατείας ὁ Μολοττὸς Ἀλέξανδρος ὑπὸ Βρεττίων καὶ Λευκανῶν περὶ Πανδοσίαν κατακεκομμένος ·
ὁ δ ἄγων αὐτὸν ὡς ἀληθῶς ἐπὶ πάντας ἀνθρώπους δόξης ἔρως καὶ ἡγεμονίας ζῆλον ἔσχε καὶ ἅμιλλαν ὑπερβαλέσθαι τὰ Διονύσου καὶ Ἡρακλέους πέρατα τῆς στρατηλασίας .
τῆς δ Ἰταλίας ἐπυνθάνετο τὴν ἐν Ῥώμῃ δύναμιν καὶ ἀλκὴν ὥσπερ στόμωμα προτεταγμένην ὄνομα γὰρ καὶ δόξα τούτων ἐπιφανεστάτη διεπέμπετο πρὸς αὐτὸν ὥσπερ ἀθλητῶν μυρίοις ἐγγεγυμνασμένων πολέμοις 0 1 .
οὐ γὰρ ἀναιμωτί γε διακρινθήμεναι οἴω , συμπεσόντων ὅπλοις ἀνικήτοις φρονημάτων ἀδουλώτων .
πλῆθος μὲν γὰρ ἦσαν οὗτοι τρισκαίδεκα μυριάδων οὐκ ἐλάττους , πολεμικοὶ δὲ καὶ ἀνδρώδεις ἅπαντες , ἐπιστάμενοι μὲν ἀφ ἵππων ἀνδράσι μάρνασθαι καὶ ὅθι χρὴ πεζὸν ἐόντα 0 .
οὗτος ὁ τῆς Τύχης λόγος ἐστίν , ἴδιον καὶ μόνης αὑτῆς ἔργον ἀποφαινομένης Ἀλέξανδρον .
δεῖ δ ἀντειπεῖν ὑπὲρ φιλοσοφίας , μᾶλλον δ ὑπὲρ Ἀλεξάνδρου δυσχεραίνοντος καὶ ἀγανακτοῦντος , εἰ προῖκα δόξει καὶ παρὰ τῆς Τύχης λαβεῖν τὴν ἡγεμονίαν , ἣν ὤνιον αἵματος πολλοῦ καὶ τραυμάτων ἐπαλλήλων κτώμενος πολλὰς μὲν ἀύπνους νύκτας ἴαυεν , ἤματα δ αἱματόεντα διέπρησσεν πολεμίζων πρὸς ἀμάχους δυνάμεις καὶ ἄπειρα φῦλα καὶ ποταμοὺς ἀπεράτους καὶ πέτρας ἀτοξεύτους , εὐβουλίᾳ καὶ καρτερίᾳ καὶ ἀνδρείᾳ καὶ σωφροσύνῃ παραπεμπόμενος .
οἶμαι δ ἂν αὐτὸν εἰπεῖν πρὸς τὴν Τύχην τοῖς κατορθώμασιν αὑτὴν ἐπιγράφουσαν , μή μου διάβαλλε τὴν ἀρετὴν μη δ ἀφαιροῦ περισπῶσα τὴν δόξαν .
δαρεῖος ἦν σὸν ἔργον , ὃν ἐκ δούλου καὶ ἀστάνδου βασιλέως κύριον Περσῶν ἐποίησας ·
καὶ Σαρδανάπαλλος , ᾧ τὸ διάδημα τῆς βασιλείας πορφύραν ξαίνοντι περιέθηκας 0 .
ἐγὼ δ εἰς Σοῦσα νικῶν δι Ἀρβήλων ἀναβέβηκα , καὶ Κιλικία μοι πλατεῖαν ἀνέῳξεν Αἴγυπτον , Κιλικίαν δὲ Γράνικος , ὃν Μιθριδάτῃ καὶ Σπιθριδάτῃ νεκροῖς ἐπιβὰς διεπέρασα 0 .
κόσμει σεαυτὴν καὶ σεμνύνου βασιλεῦσιν ἀτρώτοις καὶ ἀναιμάκτοις ·
ἐκεῖνοι γὰρ εὐτυχεῖς ἦσαν , Ὦχοι καὶ Ἀρταξέρξαι , οὓς εὐθὺς ἐκ γενετῆς τῷ Κύρου θρόνῳ ἐνίδρυσας .
τ οὐμὸν δὲ σῶμα πολλὰ σύμβολα φέρει Τύχης ἀνταγωνιζομένης οὐ συμμαχούσης .
πρῶτον ἐν Ἰλλυριοῖς λίθῳ τὴν κεφαλήν , ὑπέρῳ δὲ τὸν τράχηλον ἠλοήθην 0 ·
ἔπειτα περὶ Γράνικον τὴν κεφαλὴν βαρβαρικῇ μαχαίρᾳ διεκόπην , ἐν δ Ἰσσῷ ξίφει τὸν μηρόν 0 ·
πρὸς δὲ Γάζῃ τὸ μὲν σφυρὸν ἐτοξεύθην , τὸν δ ὦμον ἐκπεσὼν ἐξ ἕδρας βαρὺς περιεδίνησα ·
πρὸς δὲ Μαρακανδάνοις τοξεύματι τὸ τῆς κνήμης ὀστέον διεσχίσθην τὰ λοιπὰ δ Ἰνδῶν πληγαὶ καὶ βίαι λιμῶν ·
ἐν Ἀσπασίοις ἐτοξεύθην τὸν ὦμον , ἐν δὲ Γανδρίδαις τὸ σκέλος 0 ·
ἐν Μαλλοῖς βέλει μὲν ἀπὸ τόξου τὸ στέρνον ἐνερεισθέντι καὶ καταδύσαντι τὸν σίδηρον , ὑπέρον δὲ πληγῇ παρὰ τὸν τράχηλον , ὅτε προστεθεῖσαι τοῖς τείχεσιν αἱ κλίμακες ἐκλάσθησαν 0 1 ·
ἐμὲ δ ἡ Τύχη μόνον συνεῖρξεν οὐ δὲ λαμπροῖς ἀνταγωνισταῖς , ἀλλὰ βαρβάροις ἀσήμοις χαριζομένη τηλικοῦτον ἔργον ·
εἰ δὲ μὴ Πτολεμαῖος ὑπερέσχε τὴν πέλτην , Λιμναῖος δὲ πρὸ ἐμοῦ μυρίοις ἀπαντήσας βέλεσιν ἔπεσεν , ἤρειψαν δὲ θυμῷ καὶ βίᾳ Μακεδόνες τὸ τεῖχος , ἔδει τάφον Ἀλεξάνδρου τὴν βάρβαρον ἐκείνην καὶ ἀνώνυμον κώμην γενέσθαι .
καὶ μὴν τὰ μὲν αὐτῆς τῆς στρατείας , χειμῶνες , αὐχμοί , βάθη ποταμῶν , ἄορνα ὕψη , θηρίων ὑπερφυεῖς ὄψεις , ἄγριοι δίαιται , μεταβολαὶ δυναστῶν , παλιμπροδοσίαι τὰ δὲ πρὸ τῆς στρατείας , ἔτι τοῖς Φιλιππικοῖς πολέμοις ἐπέσπαιρεν ἡ Ἑλλάς , ἀπεσείοντο δ αἱ Θῆβαι τῶν ὅπλων τὴν Χαιρωνικὴν κόνιν ἐκ τοῦ πτώματος ἀνιστάμεναι , καὶ συνῆπτον αἱ Ἀθῆναι τὰς χεῖρας ὀρέγουσαι ·
πᾶσα δ ὕπουλος ἦν Μακεδονία πρὸς Ἀμύνταν ἀποβλέπουσα καὶ τοὺς Ἀερόπου παῖδας ·
ἀνερρήγνυντο δ Ἰλλυριοί , καὶ τὰ Σκυθῶν ἐπῃωρεῖτο τοῖς προσοίκοις νεωτερίζουσι τὸ δὲ Περσικὸν χρυσίον διὰ τῶν ἑκασταχοῦ δημαγωγῶν ῥέον ἐκίνει τὴν Πελοπόννησον κενοὶ δ οἱ Φιλίππου θησαυροὶ χρημάτων , καὶ προσῆν ἔτι δάνειον , ὡς Ὀνησίκριτος ἱστορεῖ , διακοσίων ταλάντων 0 .
ἐν τοσαύτῃ πενίᾳ καὶ πράγμασι ταραχὰς ἔχουσι μειράκιον ἄρτι τὴν παιδικὴν παραλλάττον ἡλικίαν ἐθάρρησεν ἐλπίσαι Βαβυλῶνα καὶ Σοῦσα , μᾶλλον δὲ τὴν πάντων ἀνθρώπων ἀρχὴν εἰς νοῦν ἐμβαλέσθαι , τοῖς τρισμυρίοις οἷς ἔσχε πεζοῖς καὶ τετρακισχιλίοις ἱππεῦσι πιστεύσας τοσοῦτοι γὰρ ἦσαν , ὡς Ἀριστόβουλός φησιν ὡς δὲ Πτολεμαῖος ὁ βασιλεύς , τρισμύριοι πεζοὶ πεντακισχίλιοι δ ἱππεῖς 0 1 ·
ὡς δ Ἀναξιμένης , τετρακισμύριοι πεζοὶ καὶ τρισχίλιοι , πεντακισχίλιοι δὲ καὶ πεντακόσιοι ἱππεῖς 0 1 .
τὸ δὲ λαμπρὸν αὐτῷ καὶ μέγα παρασκευασθὲν ὑπὸ τῆς Τύχης ἐφόδιον ἑβδομήκοντα τάλαντ ἦν , ὥς φησιν Ἀριστόβουλος ·
ὡς δὲ Δοῦρις , τριάκοντα μόνον ἡμερῶν ἐπισιτισμός 0 1 .
ἄβουλος οὖν καὶ προπετὴς Ἀλέξανδρος ἐξ εὐτελῶν οὕτως ἐπὶ τηλικαύτην δύναμιν ὁρμώμενος 0 ;
τίς γὰρ ἀπὸ μειζόνων ἢ καλλιόνων ἀφορμῶν ἀνήγετο , μεγαλοψυχίας , συνέσεως , σωφροσύνης , ἀνδραγαθίας , αἷς αὐτὸν ἐφωδίαζε φιλοσοφία πρὸς τὴν στρατείαν ;
ναί , πλείονας παρ Ἀριστοτέλους τοῦ καθηγητοῦ ἢ παρὰ Φιλίππου τοῦ πατρὸς ἀφορμὰς ἔχων διέβαινεν ἐπὶ Πέρσας 0 .
ἀλλὰ τοῖς μὲν γράφουσιν , ὡς Ἀλέξανδρος ἔφη ποτὲ τὴν Ἰλιάδα καὶ τὴν Ὀδύσσειαν ἀκολουθεῖν αὐτῷ τῆς στρατείας ἐφόδιον , πιστεύομεν , Ὅμηρον σεμνύνοντες ·
ἂν δέ τις φῇ τὴν Ἰλιάδα καὶ τὴν Ὀδύσσειαν παραμύθιον πόνου καὶ διατριβὴν ἕπεσθαι σχολῆς γλυκείας , ἐφόδιον δ ἀληθῶς γεγονέναι τὸν ἐκ φιλοσοφίας λόγον καὶ τοὺς περὶ ἀφοβίας καὶ ἀνδρείας ἔτι δὲ σωφροσύνης καὶ μεγαλοψυχίας ὑπομνηματισμούς , καταφρονοῦμεν ;
ὄτι δηλαδὴ περὶ συλλογισμῶν οὐδὲν οὐ δὲ περὶ ἀξιωμάτων ἔγραψεν , οὐ δ ἐν Λυκείῳ περίπατον συνέσχεν οὐ δ ἐν Ἀκαδημείᾳ θέσεις εἶπεν ·
τούτοις γὰρ ὁρίζουσι φιλοσοφίαν οἱ λόγον αὐτὴν οὐκ ἔργον νομίζοντες .
καίτοι γ οὐ δὲ Πυθαγόρας ἔγραψεν οὐδὲν οὐ δὲ Σωκράτης οὐ δ Ἀρκεσίλαος οὐ δὲ Καρνεάδης , οἱ δοκιμώτατοι τῶν φιλοσόφων καὶ οὐκ ἠσχολοῦντο περὶ πολέμους ἐκεῖνοι τηλικούτους , οὐ δὲ βασιλεῖς βαρβάρους ἡμεροῦντες οὐ δὲ πόλεις Ἑλληνίδας ἐπικτίζοντες ἀγρίοις ἔθνεσιν οὐ δ ἄθεσμα καὶ ἀνήκοα φύλα νόμους διδάσκοντες καὶ εἰρήνην ἐπῄεσαν , ἀλλὰ καὶ σχολάζοντες τὸ γράφειν παρίεσαν τοῖς σοφισταῖς .
πόθεν οὖν ἐπιστεύθησαν ἐκεῖνοι φιλοσοφεῖν ;
ἀφ ὧν εἶπον ἢ ἀφ ὧν ἐβίωσαν ἢ ἀφ ὧν ἐδίδαξαν 0 .
ἀπὸ τούτων κρινέσθω καὶ Ἀλέξανδρος ·
ὀφθήσεται γὰρ οἷς εἶπεν οἷς ἔπραξεν οἷς ἐπαίδευσε φιλόσοφος .
καὶ πρῶτον τὸ παραδοξότατον , εἰ βούλει , σκόπει , τοὺς Ἀλεξάνδρου μαθητὰς τοῖς Πλάτωνος , τοῖς Σωκράτους ἀντιπαραβάλλων .
εὐφυεῖς οὗτοι καὶ ὁμογλώσσους ἐπαίδευον , εἰ μηδὲν ἄλλο , φωνῆς Ἑλληνίδος συνιέντας 0 ·
καὶ πολλοὺς οὐκ ἔπεισαν ·
ἀλλὰ Κριτίαι καὶ Ἀλκιβιάδαι καὶ Κλειτοφῶντες , ὥσπερ χαλινὸν τὸν λόγον ἐκπτύσαντες , ἄλλῃ πη παρετράπησαν 0 .
τὴν δ Ἀλεξάνδρου παιδείαν ἂν ἐπιβλέπῃς , Ὑρκανοὺς γαμεῖν ἐπαίδευσε καὶ γεωργεῖν ἐδίδαξεν Ἀραχωσίους , καὶ Σογδιανοὺς ἔπεισε πατέρας τρέφειν καὶ μὴ φονεύειν , καὶ Πέρσας σέβεσθαι μητέρας ἀλλὰ μὴ γαμεῖν .
ὢ θαυμαστῆς φιλοσοφίας , δι ἣν Ἰνδοὶ θεοὺς Ἑλληνικοὺς προσκυνοῦσι , Σκύθαι θάπτουσι τοὺς ἀποθανόντας οὐ κατεσθίουσι .
θαυμάζομεν τὴν Καρνεάδου δύναμιν , εἰ Κλειτόμαχον , Ἀσδρούβαν καλούμενον πρότερον καὶ Καρχηδόνιον τὸ γένος , ἑλληνίζειν ἐποίησε ·
θαυμάζομεν τὴν διάθεσιν Ζήνωνος , εἰ Διογένη τὸν Βαβυλώνιον ἔπεισε φιλοσοφεῖν .
ἀλλ Ἀλεξάνδρου τὴν Ἀσίαν ἐξημεροῦντος Ὅμηρος ἦν ἀνάγνωσμα , καὶ Περσῶν καὶ Σουσιανῶν καὶ Γεδρωσίων παῖδες τὰς Εὐριπίδου καὶ Σοφοκλέους τραγῳδίας ᾖδον .
καὶ Σωκράτης ὡς μὲν ξένα παρεισάγων δαιμόνια δίκην τοῖς Ἀθήνησιν ὠφλίσκανε συκοφάνταις ·
διὰ δ Ἀλέξανδρον τοὺς Ἑλλήνων θεοὺς Βάκτρα καὶ Καύκασος προσεκύνησε .
πλάτων μὲν γὰρ μίαν γράψας πολιτείαν οὐδένα πέπεικεν αὐτῇ χρῆσθαι διὰ τὸ αὐστηρόν ·
ἀλέξανδρος δ ὑπὲρ ἑβδομήκοντα πόλεις βαρβάροις ἔθνεσιν ἐγκτίσας καὶ κατασπείρας τὴν Ἀσίαν Ἑλληνικοῖς τέλεσι , τῆς ἀνημέρου καὶ θηριώδους ἐκράτησε διαίτης .
καὶ τοὺς μὲν Πλάτωνος ὀλίγοι νόμους ἀναγιγνώσκομεν , τοῖς δ Ἀλεξάνδρου μυριάδες ἀνθρώπων ἐχρήσαντο καὶ χρῶνται ·
μακαριώτεροι τῶν διαφυγόντων Ἀλέξανδρον οἱ κρατηθέντες γενόμενοι 0 ·
τοὺς μὲν γὰρ οὐδεὶς ἔπαυσεν ἀθλίως ζῶντας , τοὺς δ ἠνάγκασεν εὐδαιμονεῖν ὁ νικήσας .
ὥσθ ὅπερ εἶπε Θεμιστοκλῆς , ὁπηνίκα φυγὼν ἔτυχε δωρεῶν μεγάλων παρὰ βασιλέως καὶ τρεῖς πόλεις ὑποφόρους ἔλαβε , τὴν μὲν εἰς σῖτον τὴν δ εἰς οἶνον τὴν δ εἰς ὄψον , ὦ παῖδες ἀπωλόμεθ ἂν εἰ μὴ ἀπωλόμεθα τοῦτο περὶ τῶν ἁλόντων ὑπ Ἀλεξάνδρου δικαιότερόν ἐστιν εἰπεῖν 0 .
οὐκ ἂν ἡμερώθησαν , εἰ μὴ ἐκρατήθησαν ·
οὐκ ἂν εἶχεν Ἀλεξάνδρειαν Αἴγυπτος , οὐ δὲ Μεσοποταμία Σελεύκειαν οὐ δὲ Προφθασίαν Σογδιανὴ οὐ δ Ἰνδία Βουκεφαλίαν , οὐ δὲ πόλιν Ἑλλάδα Καύκασος παροικοῦσαν , οἷς ἐμπολισθεῖσιν ἐσβέσθη τὸ ἄγριον καὶ μετέβαλε τὸ χεῖρον ὑπὸ τοῦ κρείττονος ἐθι , ζόμενον .
εἰ τοίνυν μέγιστον μὲν οἱ φιλόσοφοι φρονοῦσιν ἐπὶ τῷ τὰ σκληρὰ καὶ ἀπαίδευτα τῶν ἠθῶν ἐξημεροῦν καὶ μεθαρμόζειν , μυρία δὲ φαίνεται γένη καὶ φύσεις θηριώδεις μεταβαλὼν Ἀλέξανδρος , εἰκότως ἂν φιλοσοφώτατος νομίζοιτο .
καὶ μὴν ἡ πολὺ θαυμαζομένη πολιτεία τοῦ τὴν Στωικῶν αἵρεσιν καταβαλομένου Ζήνωνος εἰς ἓν τοῦτο συντείνει κεφάλαιον , ἵνα μὴ κατὰ πόλεις μη δὲ κατὰ δήμους οἰκῶμεν ἰδίοις ἕκαστοι διωρισμένοι δικαίοις , ἀλλὰ πάντας ἀνθρώπους ἡγώμεθα δημότας καὶ πολίτας , εἷς δὲ βίος ᾖ καὶ κόσμος , ὥσπερ ἀγέλης συννόμου νόμῳ κοινῷ συντρεφομένης 0 .
τοῦτο Ζήνων μὲν ἔγραψεν ὥσπερ ὄναρ ἢ εἴδωλον εὐνομίας φιλοσόφου καὶ πολιτείας ἀνατυπωσάμενος , Ἀλέξανδρος δὲ τῷ λόγῳ τὸ ἔργον παρέσχεν .
οὐ γάρ , ὡς Ἀριστοτέλης συνεβούλευεν αὐτῷ , τοῖς μὲν Ἕλλησιν ἡγεμονικῶς τοῖς δὲ βαρβάροις δεσποτικῶς χρώμενος , καὶ τῶν μὲν ὡς φίλων καὶ οἰκείων ἐπιμελούμενος τοῖς δ ὡς ζῴοις ἢ φυτοῖς προσφερόμενος , πολέμων πολλῶν καὶ φυγῶν ἐνέπλησε καὶ στάσεων ὑπούλων τὴν ἡγεμονίαν · 0 1 ·
ἀλλὰ κοινὸς ἥκειν θεόθεν ἁρμοστὴς καὶ διαλλακτὴς τῶν ὅλων νομίζων , οὓς τῷ λόγῳ μὴ συνῆγε τοῖς ὅπλοις βιαζόμενος , εἰς τὸ αὐτὸ συνενεγκὼν τὰ πανταχόθεν , ὥσπερ ἐν κρατῆρι φιλοτησίῳ μείξας τοὺς βίους καὶ τὰ ἤθη καὶ τοὺς γάμους καὶ τὰς διαίτας , πατρίδα μὲν τὴν οἰκουμένην προσέταξεν ἡγεῖσθαι πάντας , ἀκρόπολιν δὲ καὶ φρουρὰν στρατόπεδον , συγγενεῖς δὲ τοὺς ἀγαθούς , ἀλλοφύλους δὲ τοὺς πονηρούς 0 1 2 ·
τὸ δ Ἑλληνικὸν καὶ βαρβαρικὸν μὴ χλαμύδι μη δὲ πέλτῃ ;
μη δ ἀκινάκῃ μη δὲ κάνδυι διορίζειν , ἀλλὰ τὸ μὲν Ἑλληνικὸν ἀρετῇ τὸ δὲ βαρβαρικὸν κακίᾳ τεκμαίρεσθαι 0 1 2 ·
κοινὰς δ ἐσθῆτας ἡγεῖσθαι καὶ τραπέζας καὶ γάμους καὶ διαίτας , δι αἵματος καὶ τέκνων ἀνακεραννυμένους 0 .
δημάρατος μὲν οὖν ὁ Κορίνθιος εἷς ὢν τῶν Φιλίππου ξένων καὶ φίλων , ὅτ Ἀλέξανδρον εἶδεν ἐν Σούσοις , περιχαρὴς γενόμενος καὶ δακρύσας μεγάλης ἔφη χαρᾶς ἐστερῆσθαι τοὺς ἔμπροσθεν τεθνηκότας Ἕλληνας , ὅτι Ἀλέξανδρον οὐκ εἶδον ἐν τῷ Δαρείου θρόνῳ καθεζόμενον .
ἐγὼ δ οὐ δὲ τούτου μὰ Δία τοῦ θεάματος ζηλῶ τοὺς ἰδόντας , ὃ καὶ τύχης ἦν καὶ κοινὸν ἑτέρων βασιλέων ἀλλ ἐκείνης ἡδέως ἄν μοι δοκῶ γενέσθαι τῆς καλῆς καὶ ἱερᾶς νυμφαγωγίας θεατής , ὅτε μιᾷ σκηνῇ χρυσωρόφῳ περιλαβών , ἐφ ἑστίας κοινῆς καὶ τραπέζης , ἑκατὸν Περσίδας νύμφας , ἑκατὸν νυμφίους Μακεδόνας καὶ Ἕλληνας , αὐτὸς ἐστεφανωμένος πρῶτος ἀναμέλπων τὸν ὑμέναιον , ὥσπερ φιλοτήσιον ἐπᾴδων μέλος , εἰς κοινωνίαν συνιοῦσι τοῖς μεγίστοις καὶ δυνατωτάτοις γένεσι , μιᾶς νυμφίος , πασῶν δὲ νυμφαγωγὸς ἅμα καὶ πατὴρ καὶ ἁρμοστὴς κατὰ ζυγὰ συνῆπτεν .
ἡδέως γὰρ ἂν εἶπον , ὦ βάρβαρε Ξέρξη καὶ ἀνόητε καὶ μάτην πολλὰ περὶ τὴν Ἑλλησποντίαν πονηθεὶς γέφυραν , οὕτως ἔμφρονες βασιλεῖς Ἀσίαν Εὐρώπῃ συνάπτουσιν , οὐ ξύλοις οὐ δὲ σχεδίαις οὐ δ ἀψύχοις καὶ ἀσυμπαθέσι δεσμοῖς , ἀλλ ἔρωτι νομίμῳ καὶ γάμοις σώφροσι καὶ κοινωνίαις παίδων τὰ γένη συνάπτοντες .
πρὸς τοῦτον ἀποβλέπων τὸν κόσμον Ἀλέξανδρος οὐ τὴν ἐσθῆτα προσήκατο τὴν Μηδικήν , ἀλλὰ τὴν Περσικὴν πολλῷ τῆς Μηδικῆς εὐτελεστέραν οὖσαν .
τὰ γὰρ ἔξαλλα καὶ τραγικὰ τοῦ βαρβαρικοῦ κόσμου παραιτησάμενος , οἷον τιάραν καὶ κάνδυν καὶ ἀναξυρίδας , ἐκ τοῦ Περσικοῦ καὶ Μακεδονικοῦ τρόπου μεμειγμένην τινὰ στολὴν ἐφόρει , καθάπερ Ἐρατοσθένης ἱστόρηκεν , ὡς μὲν φιλόσοφος τοῖς ἀδιαφόροις χρώμενος , ὡς δ ἡγεμὼν κοινὸς καὶ βασιλεὺς φιλάνθρωπος τῇ περὶ τὴν ἐσθῆτα τιμῇ τὴν τῶν κεκρατημένων ἀνακτώμενος εὔνοιαν , ἵνα βεβαίως παραμένωσιν ἀγαπῶντες ὡς ἄρχοντας Μακεδόνας , μὴ μισοῦντες ὡς πολεμίους 0 1 2 .
τ οὐναντίον γὰρ ἦν ἀσόφου καὶ τετυφωμένης ψυχῆς τὴν μὲν αὐτόχρουν χλαμύδα θαυμάζειν , τὸν δὲ περιπόρφυρον χιτῶνα δυσχεραίνειν , ἢ πάλιν ἐκεῖνα μὲν ἀτιμάζειν , τούτοις δ ἐκπεπλῆχθαι , δίκην νηπίου παιδὸς φυλάττοντα τὴν περιβολήν , ἣν ἡ πάτριος αὐτῷ συνήθεια καθάπερ τίτθη περιέθηκε 0 .
ζῷα θηρεύοντες ἄνθρωποι δορὰς ἐλάφων περιτίθενται , καὶ πτερωτοῖς ἀμπέχονται χιτωνίσκοις ἄγραις ἐπιχειροῦντες ὀρνίθων , καὶ φυλάττονται ταύροις ὀφθῆναι φοινικίδας ἔχοντες , ἐλέφασι δὲ λευκοὺς χιτῶνας ·
ἐρεθίζεται γὰρ ὑπὸ τῶν χρωμάτων τὰ ζῷα τούτων καὶ διαθηριοῦται .
εἰ δὲ βασιλεὺς μέγας ἔθνη δυσκάθεκτα καὶ μαχόμενα καθάπερ ζῷα τιθασεύων καὶ μειλισσόμενος ἐσθῆσιν οἰκείαις καὶ συνήθεσιν ἐξεπράυνε διαίταις καὶ κατέστελλεν , οἰκειούμενος αὐτῶν τὸ δύσθυμον καὶ παρηγορῶν τὸ σκυθρωπόν , ἐγκαλοῦσιν 0 ;
οὐχὶ θαυμάζουσι τὴν σοφίαν , ὅτι τῷ τυχόντι μετασχηματισμῷ τὴν Ἀσίαν ἐδημαγώγησε , τοῖς μὲν ὅπλοις τῶν σωμάτων ἐπικρατήσας , τῇ δ ἐσθῆτι τὰς ψυχὰς προσαγαγόμενος ;
καίτοι γ Ἀρίστιππον θαυμάζουσι τὸν Σωκρατικόν , ὅτι καὶ τρίβωνι λιτῷ καὶ Μιλησίᾳ χλαμύδι χρώμενος δι ἀμφοτέρων ἐτήρει τὸ εὔσχημον Ἀλεξάνδρῳ δ ἐγκαλοῦσιν , ὅτι τὴν πάτριον ἐσθῆτα κοσμῶν οὐ δὲ τὴν δορίκτητον ὑπερεῖδε , μεγάλων πραγμάτων καταβαλλόμενος ἀρχάς .
οὐ γὰρ λῃστρικῶς τὴν Ἀσίαν καταδραμὼν οὐ δ ὥσπερ ἅρπαγμα καὶ λάφυρον εὐτυχίας ἀνελπίστου σπαράξαι καὶ ἀνασύρασθαι διανοηθείς , καθάπερ ὕστερον μὲν Ἀννίβας Ἰταλίαν , πρότερον δὲ Τρῆρες Ἰωνίαν καὶ Σκύθαι Μηδίαν ἐπῆλθον 0 1 ·
ἀλλ ἑνὸς ὑπήκοα λόγου τὰ ἐπὶ γῆς καὶ μιᾶς πολιτείας , ἕνα δῆμον ἀνθρώπους ἅπαντας ἀποφῆναι βουλόμενος , οὕτως ἑαυτὸν ἐσχημάτιζεν ·
εἰ δὲ μὴ ταχέως ὁ δεῦρο καταπέμψας τὴν Ἀλεξάνδρου ψυχὴν ἀνεκαλέσατο δαίμων , εἷς ·
ἂν νόμος ἅπαντας ἀνθρώπους διῳκεῖτο καὶ πρὸς ἓν δίκαιον ὡς πρὸς κοινὸν ἐπέβλεπον φῶς 0 .
νῦν δὲ τῆς γῆς ἀνήλιον μέρος ἔμεινεν , ὅσον Ἀλέξανδρον οὐκ εἶδεν .
οὐκοῦν πρώτη μὲν ἡ τῆς στρατείας ὑπόθεσις φιλόσοφον τὸν ἄνδρα συνίστησιν , οὐχ ἑαυτῷ τρυφὴν καὶ πολυτέλειαν ἀλλὰ πᾶσιν ἀνθρώποις ὁμόνοιαν καὶ εἰρήνην καὶ κοινωνίαν πρὸς ἀλλήλους παρασκευάσαι διανοηθέντα .
δεύτερον δ αὐτοῦ καὶ τὰς φωνὰς ἴδωμεν , ἐπεὶ καὶ τὰ τῶν ἄλλων ἤθη βασιλέων καὶ δυναστῶν μάλιστα ταῖς φωναῖς αἱ ψυχαὶ προβάλλουσιν .
ἀντίγονος ὁ γέρων , σοφιστοῦ τινος αὐτῷ σύγγραμμα προσδιδόντος περὶ δικαιοσύνης , ἀβέλτερος εἶ , εἶπεν , ὃς ὁρῶν με τὰς ἀλλοτρίας πόλεις τύπτοντα λέγεις περὶ δικαιοσύνης .
διονύσιος δ ὁ τύραννος ἐκέλευε τοὺς μὲν παῖδας ἀστραγάλοις τοὺς δ ἄνδρας ὅρκοις ἐξαπατᾶν .
τοῖς δὲ Σαρδαναπάλλου μνημείοις ἐπιγέγραπται ταῦτ ἔχω ὅσσ ἔφαγον καὶ ἐφύβρισα .
τίς οὐκ ἂν εἴποι τῶν ἀποφθεγμάτων τούτων τῷ μὲν ἀποφαίνεσθαι φιληδονίαν , τῷ δ ἀθεότητα , τῷ δ ἀδικίαν καὶ πλεονεξίαν 0 1 2 ;
τῶν δ Ἀλεξάνδρου φωνῶν ἂν ἀφέλῃς τὸ διάδημα καὶ τὸν Ἄμμωνα καὶ τὴν εὐγένειαν , Σωκράτους ἢ Πλάτωνος ἢ Πυθαγόρου σοι φανοῦνται .
μὴ γὰρ ἃς οἱ ποιηταὶ ταῖς εἰκόσιν αὐτοῦ καὶ τοῖς ἀνδριᾶσι μεγαληγορίας ἐπεχάραττον , οὐ τῆς μετριότητος ἀλλὰ τῆς δυνάμεως τῆς Ἀλεξάνδρου στοχαζόμενοι , σκοπῶμεν αὐδασοῦντι δ ἔοικεν ὁ χάλκεος εἰς Δία λεύσσων , γᾶν ὑπ ἐμοὶ τίθεμαι ·
ζεῦ , σὺ δ Ὄλυμπον ἔχε .
καὶ ἄλλου ἀνδρός , ἐγὼ Διὸς μὲν υἱός 0 1 .
ταῦτα μὲν οὖν , ὡς ἔφην , οἱ ποιηταὶ κολακεύοντες αὐτοῦ τὴν τύχην προσεῖπον .
τῶν δ ἀληθινῶν ἀποφθεγμάτων Ἀλεξάνδρου πρῶτον ἄν τις τὰ παιδικὰ διέλθοι .
ποδωκέστατος γὰρ τῶν ἐφ ἡλικίας νέων γενόμενος καὶ τῶν ἑταίρων αὐτὸν ἐπ Ὀλύμπια παρορμώντων , ἠρώτησεν , εἰ βασιλεῖς ἀγωνίζονται ·
τῶν δ οὐ φαμένων , ἄδικον εἶπεν εἶναι τὴν ἅμιλλαν , ἐν ᾗ νικήσει μὲν ἰδιώτας , νικηθήσεται δὲ βασιλεύς .
τοῦ δὲ πατρὸς Φιλίππου λόγχῃ τὸν μηρὸν ἐν Τριβαλλοῖς διαπαρέντος , καὶ τὸν μὲν κίνδυνον διαφυγόντος , ἀχθομένου δὲ τῇ χωλότητι , θάρρει , πάτερ , ἔφη , καὶ πρόιθι φαιδρῶς , ἵνα τῆς ἀρετῆς κατὰ βῆμα μνημονεύῃς .
ταῦτ οὐκ ἔστι διανοίας φιλοσόφου καὶ διὰ τὸν ἐπὶ τοῖς καλοῖς ἐνθουσιασμὸν ἤδη τῶν τοῦ σώματος ἐλαττωμάτων κατεξανισταμένης ;
πῶς γὰρ αὐτὸν οἴει τοῖς ἰδίοις ἀγάλλεσθαι τραύμασι , καθ ἕκαστον μέρος ἔθνους μνημονεύοντα καὶ νίκης καὶ πόλεων ἁλισκομένων καὶ βασιλέων παραδιδόντων , οὐκ ἐγκαλυπτόμενον οὐ δὲ κατακρύπτοντα τὰς οὐλάς , ἀλλ ὥσπερ εἰκόνας ἐγκεχαραγμένας ἀρετῆς καὶ ἀνδραγαθίας περιφέροντα ;
καὶ μὴν εἴ ποτε γένοιτο τῶν Ὁμήρου σύγκρισις ἐπῶν 0 .
ἐν ταῖς διατριβαῖς ἢ παρὰ τὰ συμπόσια , ἄλλον ἄλλου στίχον προκρίνοντος , αὐτὸς ὡς διαφέροντα πάντων ἐνέκρινε τοῦτον , ἀμφότερον βασιλεύς τ ἀγαθὸς κρατερός τ αἰχμητής , ὃν ἄλλος ἔπαινον τῷ χρόνῳ προέλαβε , τοῦτον αὑτῷ νόμον κεῖσθαι λογιζόμενος , ὥστ εἰπεῖν Ὅμηρον ὅτι τῷ αὐτῷ μέτρῳ τὴν μὲν Ἀγαμέμνονος ἀνδραγαθίαν κεκόσμηκε , τὴν δ Ἀλεξάνδρου μεμάντευται .
διαβὰς τοίνυν τὸν Ἑλλήσποντον ἐθεᾶτο τὴν Τροίαν ἀνατυπούμενος τὰς ἡρωικὰς πράξεις ·
καί τινος αὐτῷ τῶν ἐγχωρίων ὑποσχομένου τὴν Πάριδος λύραν , εἰ βούλοιτο , δώσειν , οὐδέν , ἔφη , τῆς ἐκείνου δέομαι ·
τὴν γὰρ Ἀχιλλέως κέκτημαι , πρὸς ἣν ἐκεῖνος ἀνεπαύετο ἄειδε δ ἄρα κλέα ἀνδρῶν ·
ἡ δὲ Πάριδος πάντως μαλακήν τινα καὶ θήλειαν ἁρμονίαν ἐρωτικοῖς ἔψαλλε μέλεσι .
φιλοσόφου τοίνυν ἐστὶ ψυχῆς σοφίας ἐρᾶν καὶ σοφοὺς ἄνδρας θαυμάζειν μάλιστα ·
τοῦτο δ Ἀλεξάνδρῳ προσῆν ὡς οὐδενὶ τῶν βασιλέων 0 .
καὶ πῶς μὲν εἶχε πρὸς Ἀριστοτέλην εἴρηται ·
καὶ ὅτι τὸν μὲν ἁρμονικὸν Ἀνάξαρχον ἐντιμότατον τῶν φίλων ἐνόμιζε , Πύρρωνι δὲ τῷ Ἠλείῳ πρῶτον ἐντυχόντι μυρίους χρυσοῦς ἔδωκε , Ξενοκράτει δὲ τῷ Πλάτωνος συνήθει πεντήκοντα τάλαντα δωρεὰν ἔπεμψεν , Ὀνησίκριτον δὲ τὸν Διογένους τοῦ Κυνὸς μαθητὴν ὅτι ἄρχοντα τῶν κυβερνητῶν κατέστησεν ὑπὸ πλειόνων ἱστόρηται 0 .
διογένει δ αὐτῷ περὶ Κόρινθον εἰς λόγους ἐλθὼν οὕτως ἔφριξε καὶ κατεπλάγη τὸν βίον καὶ τὸ ἀξίωμα τοῦ ἀνδρός , ὥστε πολλάκις αὐτοῦ μνημονεύων λέγειν , εἰ μὴ Ἀλέξανδρος ἤμην , Διογένης ἂν ἤμην , τουτ έστιν ἠσχολούμην ἂν περὶ λόγους , εἰ μὴ δι ἔργων ἐφιλοσόφουν .
οὐκ εἶπεν , εἰ μὴ βασιλεὺς ἤμην , Διογένης ἂν ἤμην , οὐ δ , εἰ μὴ πλούσιος καὶ Ἀργεάδης 0 1 ·
οὐ γὰρ προέκρινε τὴν τύχην τῆς σοφίας οὐ δὲ τὴν πορφύραν καὶ τὸ διάδημα τῆς πήρας καὶ τοῦ τρίβωνος ·
ἀλλ εἶπεν , εἰ μὴ Ἀλέξανδρος ἤμην , Διογένης ἂν ἤμην , τουτ έστιν εἰ μὴ τὰ βαρβαρικὰ τοῖς Ἑλληνικοῖς κεράσαι διενοούμην καὶ πᾶσαν ἤπειρον ἐπιὼν ἐξημερῶσαι , καὶ πέρατα γῆς ἀνερευνῶν καὶ θαλάττης ὠκεανῷ προσερεῖσαι Μακεδονίαν , καὶ τὴν Ἑλλάδος σπεῖραι καὶ καταχέασθαι γένους παντὸς εὐδικίαν καὶ εἰρήνην , οὐκ ἂν ἐν ἀπράκτῳ τρυφῶν ἐξουσίᾳ καθήμην , ἀλλ ἐζήλουν ἂν τὴν Διογένους εὐτέλειαν .
νῦν δὲ σύγγνωθι , Δι , όγενες , Ἡρακλέα μιμοῦμαι καὶ Περσέα ζηλῶ , καὶ τὰ Διονύσου μετιὼν ἴχνη , θεοῦ γενάρχου καὶ προπάτορος , βούλομαι πάλιν ἐν Ἰνδίᾳ νικῶντας Ἕλληνας ἐγχορεῦσαι καὶ τοὺς ὑπὲρ Καύκασον ὀρείους καὶ ἀγρίους τῶν βακχικῶν κώμων ἀναμνῆσαι .
κ ἀκεῖ τινες εἶναι λέγονται στερρᾶς καὶ γυμνήτιδος σοφίας ἐθάδες ἄνδρες ἱεροὶ καὶ αὐτόνομοι , θεῷ σχολάζοντες , εὐτελέστεροι Διογένους , οὐδὲν πήρας δεόμενοι ·
τροφὴν γὰρ οὐκ ἀποτίθενται , πρόσφατον ἀεὶ καὶ νέαν ἀπὸ γῆς ἔχοντες ·
ποτὸν δὲ ποταμοὶ ῥέουσι ·
φύλλα δ αὐτοῖς δένδρων ἀποχυθέντα καὶ πόα γῆς ἐγκατακλιθῆναι .
δι ἐμὲ κ ἀκεῖνοι Διογένη γνώσονται καὶ Διογένης ἐκείνους 0 .
δεῖ κ ἀμὲ νόμισμα παρακόψαι καὶ παραχαράξαι τὸ βαρβαρικὸν Ἑλληνικῇ πολιτείᾳ .
αἱ δὴ πράξεις αὐτοῦ πότερον αὐτοματισμὸν ἐπιφαίνουσι τύχης καὶ βίαν πολεμικὴν καὶ χειροκρατίαν , ἢ πολλὴν μὲν ἀνδρείαν καὶ δικαιοσύνην , πολλὴν δὲ σωφροσύνην καὶ πραότητα μετὰ κόσμου καὶ συνέσεως , νήφοντι καὶ πεπνυμένῳ τῷ λογισμῷ πάντα πράττοντος 0 ;
οὐ γὰρ ἔστιν εἰπεῖν διακρίναντά με μὰ τοὺς θεοὺς , ὅτι τοῦτο μὲν ἀνδρείας , τοῦτο δὲ φιλανθρωπίας , τοῦτο δ ἐγκρατείας 0 1 2 ·
ἀλλὰ πᾶν ἔργον ἐκ πασῶν ἔοικε τῶν ἀρετῶν μεμεῖχθαι ·
βεβαιοῦντος αὐτοῦ τὸν Στωικὸν ἐκεῖνον λόγον ὅτι πᾶν ὃ ἂν δρᾷ ὁ σοφὸς κατὰ πᾶσαν ἀρετὴν ἐνεργεῖ , καὶ μία μέν , ὡς ἔοικεν , ἀρετὴ πρωταγωνιστεῖ πράξεως ἑκάστης , παρακαλεῖ δὲ τὰς ἄλλας καὶ συντείνει πρὸς τὸ τέλος 0 .
ἰδεῖν γοῦν ἔστιν ἐν Ἀλεξάνδρῳ τὸ μὲν πολεμικὸν φιλάνθρωπον , τὸ δὲ πρᾶον ἀνδρῶδες , τὸ δὲ χαριστικὸν οἰκονομικόν , τὸ δὲ θυμικὸν εὐδιάλλακτον , τὸ δ ἐρωτικὸν σῶφρον , τὸ δ ἀνειμένον οὐκ ἀργόν , τὸ δ ἐπίπονον οὐκ ἀπαραμύθητον , τίς ἔμειξε πολέμοις ἑορτάς 0 1 2 ;
τίς δὲ κώμοις στρατείας 0 ;
τίς δὲ πολιορκίαις καὶ παρατάξεσι βακχείας καὶ γάμους καὶ ὑμεναίους 0 ;
τίς ἀδικοῦσιν ἐχθρότερος ἢ δυστυχοῦσιν ἡμερώ τερος ;
τίς μαχομένοις βαρύτερος ἢ δεομένοις εὐγνωμονέστερος 0 1 ;
ἔπεισί μοι τὸ τοῦ Πώρου δεῦρο μετενεγκεῖν .
ἐκεῖνος γὰρ ὡς ἤχθη πρὸς Ἀλέξανδρον αἰχμάλωτος , πυθομένου πῶς αὐτῷ χρήσεται , βασιλικῶς , εἶπεν , ὦ Ἀλέξανδρε .
πάλιν δ ἐπερομένου , μή τι ἄλλο 0 ;
οὐδέν , εἶπε , πάντα γάρ ἐστιν ἐν τῷ βασιλικῶς .
κ ἀμοὶ δὴ ταῖς Ἀλεξάνδρου πράξεσιν ἔπεισιν ἐπιφωνεῖν ἀεί φιλοσόφως ἐν τούτῳ γὰρ πάντ ἔνεστι .
ῥωξάνης ἐρασθεὶς τῆς Ὀξυάρτου θυγατρὸς ἐν ταῖς αἰχμαλωτίσι χορευούσης οὐχ ὕβρισεν ἀλλ ἔγημε ·
φιλοσόφως 0 .
δαρεῖον ἰδὼν κατηκοντισμένον οὐκ ἔθυσεν οὐ δ ἐπαιάνισεν ὡς τοῦ μακροῦ πολέμου τέλος ἔχοντος , ἀλλὰ τὴν χλαμύδα τὴν ἑαυτοῦ περιελὼν ἐπέρριψε τῷ νεκρῷ καθάπερ τὴν νέμεσιν τύχης βασιλικῆς συγκαλύπτων 0 ·
ἐπιστολὴν δέ ποτε τῆς μητρὸς ἀπόρρητον διερχόμενος Ἡφαιστίωνος , ὡς ἔτυχε , παρακαθημένου καὶ ἁπλῶς συναναγιγνώσκοντος , οὐκ ἐκώλυσεν , ἀλλὰ τὸν δακτύλιον αὑτοῦ τῷ στόματι προσέθηκεν αὐτοῦ , κατασφραγισάμενος φιλικῇ πίστει τὴν σιωπήν ·
εἰ γάρ ταῦτα οὐκ ἔστι φιλοσόφως , τίν ἐστὶν ἄλλα ;
παραθῶμεν τὰ τῶν ὁμολογουμένων φιλοσόφων .
σωκράτης ἠνέσχετο συγκοιμηθέντος Ἀλκιβιάδου ·
ἀλέξανδρος δέ , Φιλοξένου τοῦ τῆς παραλίας ὑπάρχου γράψαντος , ὅτι παῖς ἐν Ἰωνίᾳ γέγονεν οἷος οὐκ ἄλλος ὥραν καὶ εἶδος , καὶ πυνθανομένου διὰ τῶν γραμμάτων εἰ ἀναπέμψοι , πικρῶς ἀντέγραψεν , ὦ κάκιστ ἀνθρώπων , τί μοι πώποτε τοιοῦτο συνέγνως , ἵνα τοιαύταις με κολακεύσῃς ἡδοναῖς 0 ;
ξενοκράτην , πεντήκοντα τάλαντα δωρεὰν Ἀλεξάνδρου πέμψαντος , ὅτι οὐκ ἔλαβε θαυμάζομεν τὸ δὲ δοῦναι , οὔ ;
ἢ οὐχ ὁμοίως καταφρονεῖν χρημάτων δοκοῦμεν τὸν μὴ προσιέμενον καὶ τὸν χαριζόμενον ;
οὐκ ἐδεῖτο πλούτου Ξενοκράτης διὰ φιλοσοφίαν , Ἀλέξανδρος δ ἐδεῖτο διὰ φιλοσοφίαν , ἵνα τοιούτοις χαρίζηται .
τοῦτο ποσάκις Ἀλέξανδρος εἶπε βαλλόμενος , εἰσβιαζόμενος ;
καίτοι κρίσεις μὲν ὀρθὰς πᾶσιν ἐνυπάρχειν ἀνθρώποις νομίζομεν ·
ἡ γὰρ φύσις ἀγωγός ἐστιν ἀφ ἑαυτῆς πρὸς τὸ καλόν ·
οἱ δὲ φιλόσοφοι τῶν πολλῶν διαφέρουσι τῷ τὰς κρίσεις ἔχειν ἐρρωμένας παρὰ τὰ δεινὰ καὶ πεπηγυίας , ἐπεὶ οὐ μετὰ τοιούτων προλήψεων εἷς οἰωνὸς ἄριστος καὶ πέρας μέν ἐστιν ἅπασιν ἀνθρώποις ὁ θάνατος 0 .
ἀλλὰ θραύουσιν οἱ καιροὶ παρὰ τὰ δεινὰ τοὺς λογισμούς , καὶ τὰς κρίσεις ἐκκρούουσιν αἱ φαντασίαι τῶν κινδύνων ἐγγὺς γενομένων .
φόβος γὰρ οὐ μόνον μνήμην ἐκπλήττει , κατὰ τὸν Θουκυδίδην , ἀλλὰ καὶ προαίρεσιν πᾶσαν καὶ φιλοτιμίαν καὶ ὁρμήν , εἰ μὴ μηρίνθους φιλοσοφία περιτέθεικεν .
διέφυγεν ἡμᾶς , ὡς ἔοικε , χθὲς εἰπεῖν ὅτι καὶ τέχνας πολλὰς καὶ φύσεις μεγάλας ὁ κατ Ἀλέξανδρον χρόνος ἐνεγκεῖν εὐτύχησεν ·
ἢ τοῦτο μὲν οὐ τῆς Ἀλεξάνδρου τύχης γέγονεν ἀλλὰ τῆς ἐκείνων , μάρτυρα λαβεῖν καὶ θεατὴν τὸν ἄριστα κρῖναι τὸ κατορθούμενον καὶ μάλιστ ἀμείψασθαι δυνάμενον .
λέγεται γοῦν ὅτι χρόνοις ὕστερον Ἀρχεστράτου γενομένου ποιητοῦ χαρίεντος , ἐν δὲ πενίᾳ καὶ ἀδοξίᾳ διάγοντος εἶπέ τις πρὸς αὐτόν , ἀλλ εἰ κατ Ἀλέξανδρον ἐγένου , κατὰ στίχον ἄν σοι Κύπρον ἢ Φοινίκην ἔδωκεν .
οἶμαι δὲ καὶ τῶν τότε τεχνιτῶν οὐ κατ Ἀλέξανδρον ἀλλὰ δι Ἀλέξανδρον τοὺς πρώτους γενέσθαι .
καρπῶν μὲν γὰρ εὐφορίαν εὐκρασία ποιεῖ καὶ λεπτότης τοῦ περιέχοντος ἀέρος , τεχνῶν δὲ καὶ φύσεων ἀγαθῶν αὔξησιν εὐμένεια καὶ τιμὴ καὶ φιλανθρωπία βασιλέως ἐκκαλεῖται ·
καὶ τ οὐναντίον ὑπὸ φθόνου καὶ σμικρολογίας ἢ φιλονεικίας τῶν κρατούντων σβέννυται καὶ φθίνει πᾶν τὸ τοιοῦτο .
διονύσιος γοῦν ὁ τύραννος , ὥς φασι , κιθαρῳδοῦ τινος εὐδοκιμοῦντος ἀκούων ἐπηγγείλατο δωρεὰν αὐτῷ τάλαντον ·
τῇ δ ὑστεραίᾳ τοῦ ἀνθρώπου τὴν ὑπόσχεσιν ἀπαιτοῦντος , χθές , εἶπεν , εὐφραινόμενος ὑπὸ σοῦ παρ ὃν ᾖδες χρόνον εὔφρανα κ ἀγώ σε ταῖς ἐλπίσιν ·
ὥστε τὸν μισθὸν ὧν ἔτερπες ἀπελάμβανες εὐθὺς ἀντιτερπόμενος .
ἀλέξανδρος δ ὁ Φεραίων τύραννος ἔδει δὲ τοῦτο μόνον αὐτὸν καλεῖσθαι καὶ μὴ καταισχύνειν τὴν ἐπωνυμίαν .
ν , θεώμενος τραγῳδὸν ἐμπαθέστερον ὑφ ἡδονῆς διετέθη πρὸς τὸν οἶκτον .
ἀναπηδήσας οὖν ἐκ τοῦ θεάτρου θᾶττον ἢ βάδην ἀπῄει , δεινὸν εἶναι λέγων , εἰ τοσούτους ἀποσφάττων πολίτας ὀφθήσεται τοῖς Ἑκάβης καὶ Πολυξένης πάθεσιν ἐπιδακρύων 0 .
οὗτος μὲν οὖν μικροῦ καὶ δίκην ἐπράξατο τὸν τραγῳδόν , ὅτι τὴν ψυχὴν αὐτοῦ καθάπερ σίδηρον ἐμάλαξεν 0 .
ἀρχελάῳ δὲ δοκοῦντι γλισχροτέρῳ περὶ τὰς δωρεὰς εἶναι Τιμόθεος ᾄδων ἐνεσήμαινε πολλάκις τουτὶ τὸ κομμάτιον σὺ δὲ τὸν γηγενέταν ἄργυρον αἰνεῖς .
ὁ δ Ἀρχέλαος οὐκ ἀμούσως ἀντεφώνησε , σὺ δέ γ αἰτεῖς .